**Matematika 9. ročník**

**Osobný – bežný účet, jeho význam a použitie**

Ide o základný **bankový** produkt na uskutočňovanie **platobného** styku.

Majiteľ tohto účtu dostáva zarobené peniaze na účet, môže nimi platiť a vyberať ich v hotovosti. Za založenie, vedenie a výpis z účtu si banky účtujú poplatky. Peniaze z účtu sa vyberajú pri prepážke v banke alebo pomocou platobnej karty v bankomate.

**Platobná karta**

Je plastový obdĺžnik veľkosti 85mm × 54mm so zabudovaným čipom. Umožňuje pohodlné platenie za tovar i výber hotovosti z bankomatu počas 24 hodín. Karta je chránená proti krádeži PIN – kódom (štvormiestnym číslom) a podpisovým vzorom. Platobné karty majú svoje logo, podľa ktorého zistí, kde môže, ktorou kartou platiť. Poznáme domáce platobné karty používané v SR a medzinárodné, ktoré sa používajú v SR aj v zahraničí.

 



